પાંચાળ વિસ્તાર જોરૂકા માણસોનો વિસ્તાર છે, અહીં પ્રજા ખડતલ છે. પણ રતમ-ગમતનું પ્રમાણ બહુ ઓછુ છે. ગ્રામીણ રમતોનો એક જમાનો હતો. જે ધીરે-ધીરે ગામડાઓમાંથી લુપ્ત થતો જોવા મળી રહ્યો છે. ત્યારે લુપ્ત થઈ રહેલ રમત-ગમતને પુનઃ જીવંત કરવાના ભાગરૂપે સ્પોર્ટસ ઓથોરીટી ઓફ ગુજરાતે પહેલ કરી તરણેતર મેળાના માધ્યમથી વિવિધ રમતોને જીવંત રાખી છે. આ તરણેતર લોકમેળામાં રાજય સરકાર દ્વારા પશુ પ્રદર્શન હરીફાઈ યોજી છે.